﻿O fantomă bîntuie prin Europa: R. Moldova sau Republica Molotov-Ribbentrop! 
 
Chiar de la bun început vreau să subliniez: R. Moldova este o anomalie istórică, o consecinŃă 
directă a Pactului Molotov-Ribbentrop! Eu îi mai zic Republicii Moldova - coadă de şopîrlă: 
şopîrla a rămas de partea dreaptă a Prutului, iar coada - pe malul stîng… Paradoxal, dar unii 
chiar cred că pot face din coadă de şopîrlă-şopîrlă… Rusia comunistă nu s-a limitat doar la 
ocuparea şi anexarea teritoriilor româneşti de la est de Prut, dar le-a şi hăcuit, trecînd in mod 
absolut ilegal şi criminal la Ucraina sudul si nordul Basarabiei, nordul Bucovinei si Ńinutul Herta, 
tăindu-ne, astfel, ieşirea la Dunăre şi Marea Neagră şi văduvindu-ne de CarpaŃii noştri milenari… 
Unde ne sunt cetăŃile noastre de pe Nistru, Cetatea Albă şi Hotinul?  Unde ne este CernăuŃiul 
nostru istoric? De cînd Tighina face parte din Transnistria? 
  
R.Moldova nu-şi controlează o bună parte din teritorii si frontiere, acestea fiind ocupate de 
ruşi…Un astfel de stat se cheamă stat eşuat! În situaŃia cînd R.Moldova are frontieră doar la vest, 
iar la est porŃile sunt deschise vraişte şi controlate de ruşi, apare fireasca întrebare: cui aparŃine, 
de fapt, frontiera de la Prut?   
 
R.Moldova este un stat insolvabil şi falimentar la toate capitolele… Experimentul de peste 20 de 
ani de existenŃă a R.Moldova ca ,,stat independent” a eşuat definitiv şi ireversibil! După 20 de ani 
de ,,independenŃă” PIB-ul R.Moldova pe cap de loc. a constituit în 2010 doar 1.630 $, tocmai… 
50% din PIB-ul anului 1991, în timp ce PIB-ul  României a fost de 7.542 $/pers! Chiar dacă vom 
păstra ritmurile de creştere economică, ne-ar trebui cam 40 de ani ca să atingem nivelul anului 
1991 şi vreo 150 - pe cel al României! În prezent datoria externă însumată a RM  depăşeşte deja 5 
mld, în timp ce veniturile în bugetul de stat pe anul 2011 vor constitui doar 1.7 mld USD… 
SituaŃia s-a schimbat pe parcursul anilor din proastă în şi mai proastă… Astfel, dacă în 1991 
datoriile externe ale RM (în USD) constituiau 180 mln, în 2007 – 2.3 mld, în 2011 – peste 5 mld… 
 R.Moldova s-a postat temeinic pe ultimul loc în Europa după nivelul de trai, aceasta  nu este în 
stare să asigure nici dreptul la viaŃă cetăŃenilor săi… Anume din această cauză lumea pleacă pe 
un cap din ,,raiul moldovenesc”. Deja au emigrat circa 1.3 mln de persoane (38%!) şi exodul 
continuă! Rămîn satele pustii, se închid şcolile din lipsă de copii, ni se stinge Neamul văzînd cu 
ochii! Iar cei plecaŃi nu se mai întorc (la ce să se întoarcă?), locul lor fiind ocupat de venetici… 
Actualmente ponderea populaŃiei băştinaşe în R.Moldova constituie apr. 53%, există pericolul 
real ca peste  4-5 ani aceasta să coboare sub 50%, iar de aici pînă la stingerea totală a fiinŃei 
naŃionale nu rămîne decît un pas! Din simplul motiv că ,,eliberatorii” şi urmaşii acestora ne vor 
hotărî soarta, la urnele de vot, în condiŃiile cînd conaŃionalii noştri, plecaŃi în lumea largă, sunt 
scoşi din viaŃa politică. CredeŃi că actualii noştri guvernanŃi, foarte democraŃi şi liberali, vor 
întroduce votul electronic sau prin corespondenŃă, asigurîndu-le acestora dreptul la vot? Eu, 
unul, nu cred! Lor le convine să plecăm cu toŃii: pe de o parte îşi asigură liniştea, nu mai are cine 
protesta; pe de alta - cei plecaŃi trimit încoace cam 3-4 bugete anuale, anume pe remitenŃele 
acestora şi se mai Ńine acest stat artificial; în al 3-lea rînd, în locul băştinaşilor plecaŃi, vin ruşi… 
În concluzie: existenŃa in continuare a R.Moldova ca ,,stat independent” este echivalentă cu 
stingerea fiintei naŃionale in aceste teritorii! Probabil că acesta şi este scopul lor diabolic: să ne 
transforme în gubernie rusească… 
 
R.Moldova nu are bază economică şi nu dispune de resurse energetice şi zacaminte naturale 
proprii, toate acestea fiind importate, costul lor depăşind întreg bugetul acesteia… Pe de altă 
parte, numai întreŃinerea PreşedinŃiei, Parlamentului, Guvernului, ambasadelor, armatei, 
vămilor, raioanelor şi altor structuri parazitare ne costă peste un mld de EURO… ÎnchipuiŃi-vă 
ce s-ar întîmpla dacă numai şase luni de zile cei plecati peste hotare n-ar trimite încoace nici un 
ban: R.Moldova ar intra in colaps total! 
 
R.Moldova este un stat sfîşiat, acesta nefiind în stare să asigure liniştea şi concordia, lipsa unor 
animozităŃi interetnice, în societate. Insecuritatea societală din R. Moldova poartă un caracter 
identitar, totul se învîrte în jurul unei probleme artificiale: cine suntem şi ce limbă vorbim… Nici 
actualii guvernanŃi nu sunt dispuşi să recunoască oficial (în Constituție) că băştinaşii acestor 
locuri sunt ROMÂNI şi că Limba de Stat  a R.Moldova este LIMBA ROMÂNĂ, astfel, pace şi 
securitate societală în această zonă a Europei prea curînd nu va fi… 
 
R.Moldova este un stat bazat pe minciună, neadevăr şi valori false precum: limbă moldovenească, 
popor moldovenesc, popor polietnic, eliberare şi nu ocupaŃie in 1940, monumente lui lenin, 
Cotovschi, Lazo şi comsomolului leninist, inchinarea la biserica rusă, tancuri urcate pe piedestal 
si cu Ńevile îndreptate spre România, pichete de grăniceri, unde se face ,,educaŃie patriotică” prin 
proslăvirea ocupanŃilor ruşi ca apărători ai ,,patriei” ş.a.m.d.  E ca un castel construit pe nisip: n-
are nici o şansă să stea în picioare mult timp… 
 
ExistenŃa frontierei pe Prut, trasată de Stalin şi Hitler, constituie un focar de instabilitate în 
Europa! Atîta timp cît va exista această frontieră strîmbă între români, linişte şi stabilitate in 
Europa nu va fi! Europa are tot interesul ca teritoriile româneşti de la est de Prut să revină în 
componenŃa României şi, astfel, să asigure securitatea şi stabilitatea şi în această zonă a Europei, 
după modelul german… 
          
         Integrarea R.Moldova in UE ca stat independent - cea mai mare minciună şi păcăleală pe care au 
promovat-o vreo dată guvernanŃii de pe malul Bîcului… Foarte curînd îşi vor da seama de acest 
lucru si cei mai inrăiŃi susŃinători ai acestei idei, şi atunci decepŃia în clasa politică de aici va fi 
cvazitotală! Doar apariŃia unei noi forŃe politice, care le-ar oferi oamenilor cu adevărat soluŃii 
pentru ieşirea din situaŃia catastrofală în care se află Republica Molotov-Ribbentrop şi populaŃia 
acesteia, i-ar mai aduce în faŃa urnelor de vot! 
 
Iar soluŃia pentru toate problemele existente în R.Moldova nu este decît una singură: (Re)Unirea 
cu Patria-mamă România, lichidarea consecinŃelor Pactului Molotov-Ribbentrop! Redevenind 
parte integrantă a Statului Unitar Român, avînd în vedere că România este membră şi a NATO, 
şi a Uniunii Europene, teritoriile româneşti din stînga Prutului vor deveni automat parte şi a 
NATO, şi a UE! În doar cîteva luni vor fi egalate salariile, pensiile şi bursele cu cele similare din 
România, toŃi cetăŃenii R. Moldova vor deveni automat cetăŃeni ai României şi, implicit, ai UE, 
dar cu teritorii cu tot, şi nu în afara lor! În scurt timp România şi Uniunea Europeană vor veni 
aici cu investiŃii masive, vor deschide sute de mii de locuri de muncă bine plătite, astfel ca tinerii 
noştri să nu mai fie nevoiŃi să plece în lumea largă ca să-şi cîştige existenŃa, mai mult, astfel îi vom 
putea aduce acasă şi pe cei plecaŃi de nevoie în stăinătate!    Unindu-ne cu România (în hotarele 
recunoscute pe plan internaŃional), problema Transnistriei va fi transferată în competenŃa  
Uniunii Europene şi a NATO, unicele forŃe de pe glob, în stare să determine Rusia să-şi onoreze 
obligaŃiile asumate la Istanbul în 1999! 
 
Curentul unionist în teritoriile româneşti înstrăinate prinde tot mai mult radacini: tînăra 
generaŃie, intelectualitatea, cei cu cetăŃenie română, cei plecati peste hotare…, in marea lor 
majoritate sunt susŃinatorii acestui curent.  
 
Cine sa realizeze Unirea? Clasa politică actuală  - nici intr-un caz: absolut toate partidele aflate la 
guvernare, inclusiv PL, deopotrivă cu comunistii, sunt separatiste, se străduiesc din  răsputeri să  
perpetueze consecinŃele Pactului Molotov-Ribbentrop, spre beneficiul lor si nenorocirea noastra, 
ai celor mulŃi… A fi demócrat incă nu înseamnă a fi patriot… Notiunea de patriot vine de la 
cuvîntul Patrie… Aici e toată problema: toate componentele AIE, la fel ca si comuniştii, îi zic 
Republicii Molotov-Ribbentrop - łară (Patrie), pentru ăştia ,,łara” se termină la Prut (adevaraŃi 
urmaşi ai lui Stalin şi Hitler!), in timp ce adevărata noastra Patrie este România în frontierele ei 
fireşti de pînă la ocupaŃia rusească din 1940… Este imperios necesar ca pe scena politică din 
R.Moldova să apară o nouă şi veritabilă forŃă politică, alcătuită din tineri bine şcoliŃi si educaŃi in 
spiritul Limbii Române şi a Istoriei Românilor, care n-au apucat sa fie contaminaŃi de molima 
comunisto-sovietică, si asupra carora nu planează suspiciunea de fi colaborat cu KGB sau SIS, şi 
al carei obiectiv declarat ar fi tocmai readucerea teritoriilor româneşti de la est de Prut acasă, in 
componenŃa României! Anume in acest sens am lansat proiectul ,,Partidul Reîntregirii NaŃionale 
(PRN)”, vezi www.proromania.net. Apropo, Grupul de IniŃiativă pentru crearea PRN este în 
ultima fază  de constituire, aşadar, cei cu simŃire românească, locuitori ai mn Chişinău, dar şi cei 
din teritoriu, care au vocaŃia pentru a fi lideri în raioanele (mn) lor de baştină, ar trebui să se 
grăbească… (Pentru răuvoitori: eu nu pretind a fi lider, nici măcar nu mă aflu in Republica 
Molotov-Ribbentrop, dar asta e o altă poveste...). 
 
Principala preocupare a noului Partid în prima fază trebuie să fie educaŃia patriotică şi 
conştientizarea populaŃiei de necesitatea imperioasă a (Re)Unirii cu Patria-mama România,  
crearea unei stări de spirit unioniste in societate, folosind toate argumentele de rigoare, în spiritul 
ConstituŃiei R.Moldova şi a Actelor InternaŃionale în domeniu! 
 
             20 noiembrie 2011                                                               Ilie Bratu 
 
 
P.S. Şi dacă tot suntem în ajunul  lui 1 decembrie, Ziua NaŃională a tuturor Românilor, mă 
întreb: cam ce motive am avea noi, românii basarabeni, să sărbătorim 1 decembrie (de altfel, ca şi 
27 martie)? Ne bucurăm şi noi, alături de ceilalŃi confraŃi, de consecinŃele anului 1918? Facem şi 
noi parte, cumva, din România Mare, la făurirea careia şi-au adus contribuŃia şi înaintaşii noştri 
basarabeni? Sau ne facem a uita că după 1918 a urmat 1940, consecinŃele cărua le resimŃim şi 
azi? Consider că toate manifestaŃiile care se vor organiza în Basarabia (dar şi în łară) cu această 
ocazie trebuie să se desfăşoare sub lozincile: Jos consecinŃele Pactului Molotov-Ribbentrop!, 
România Mare-vechile Hotare! Reeditarea anului 1918-necesitate stringentă! 
 
                                                                                                          Ilie Bratu 
 
 
